U Afganistanu proizvedeno osam tisuća tona opijuma više nego 2006.
Iako proizvodnja i krijumčarenje droge nije nov fenomen u toj zemlji  posljedice po konzervativno društvo sada se počinju dramatično os
Ove je godine u Afganistanu proizvedeno osam tisuća tona opijuma više nego 2006. Bez obzira na napore lokalnih vlasti, žetva opijuma je 2007. bila 34 posto veća od prethodne – tvrde Ujedinjeni narodi. Trgovina drogama predstavlja više od polovice od afganistanskog bruto društvenog proizvoda – kaže Amy Frumin iz newyorškog Vijeća za međunarodne odnose. Zarađene četiri milijarde dolara predstavljaju 29 posto veći prihod od prošlogodišnjeg. Na granicama s Pakistanom i Iranom od nedavno djeluju deseci manjih pogona u kojima se opijum pretvara u heroin. Neki analitičari tvrde da ovu djelatnost kontroliraju talibani – jer takvih je pogona najviše u pokrajinama koje oni drže. Narr: Međutim, Alexander Their iz washingtonskog Instituta za mir kaže da se narkotici u Afganistanu mogu naći svuda. Norine MacDonald iz pariškog think-tanka Senlis Council kaže da je Afganistan izrazito siromašna zemlja, a ljudi tamo uzgajaju opijum zato jer nemaju bolje opcije. Prema procjenama Ujedinjenih naroda, za kilogram tek požnjevenog opijuma afganistanski seljak zaradi više od sto američkih dolara. Kad stigne do Irana, taj je kilogram već vrijedan 600 dolara, a u Kini – 800. Bez obzira na opijum, mak je kao poljoprivredna kultura u Afganistanu vrlo važan. Svaki njegov dio ima namjenu – kaže Nazif Shahrani sa katedre za srednjeistočne jezike i kulturu na Sveučilištu Indiane. A opijum, koji se dobiva od maka, je nešto poput duhana – neka vrst društvene dokolice, no i lijek. Ovisnost o heroinu posve je nov fenomen, koji su u Afganistan donijele izbjeglice, povratnici iz Pakistana i Irana – kaže Alexander Their iz Instituta za mir. Fenomen je alarmantan i zbog toga što zemlja nije ekipirana da se s njom uhvati u koštac. Narr: Norine MacDonalds kaže da afganistansko zdravstvo ne zadovoljava potrebe običnih građana, a kamoli ovisnika o drogama. Treba reći da se u mnogim afganistanskim pokrajinama opijum uopće ne proizvodi. Mnogi ga seljaci odbijaju saditi, jer se to protivi njihovoj vjeri. Stručnjaci se nadaju da će se možda upravo pozivanjem na vjerske vrijednosti moći suzbiti uzgoj opijuma – naravno s vremenom, uz kvalitetne projekte i alternativne poljoprivredne kulture od kojih će se moći živjeti.